વિદ્યાર્થીઓ-ભાવિ નાગરિકો પ્રત્યે પુસ્તકાલય હંમેશ જાગ્રત રહ્યું છે. પુસ્તકાલયની વિવિધ પ્રવૃત્તિઓમાં વિદ્યાર્થીને હંમેશ કેન્દ્રસ્થાને રાખવાનો પુસ્તકાલયનો પ્રયાસ રહ્યો છે. પુસ્તકાલયની વિવિધ વિદ્યાર્થીલક્ષી પ્રવૃત્તિઓથી આકર્ષાયેલા આર્ષદ્રષ્ટા ઉદ્યોગપતિ શ્રી દેવેન્દ્રભાઇ નાયકના આર્થિક પીઠબળ અને માર્ગદર્શનથી સ્વનવસર્જનની એક નાવિન્યપૂર્ણ પ્રવૃત્તિ શરૂ કરાઇ. લાંબાગાળાની આ મહત્ત્વાકાંક્ષી યોજનામાં-વિદ્યાર્થીઓ તેમના અર્ધ જાગ્રત મનને ઓળખે તેની શક્તિનો પરિચય મેળવે અને હકારાત્મક વલણ કેળવી ધારેલી સફળતા મેળવે તેવા પ્રયાસો કરવા.